DISSERTATIO  MEDICA 


INAUGTJRALIS, 


DE 


TETANO. 


Cum  opus  sit  omnibus  summos  honores  in  Me¬ 


dicina  petentibus,  aliquid  ad  rem  medicam  vel 

V 

physiologicam  pertinens  in  lucem  prasferre,  mihi 


de  Tetano  pauca  scribere  institui,  morbo  procul 
dubio  attentionem^  medicorum  sibi  vindicante, 
quia  semper  summum  periculum  minitatur,  et  in 
pluribus  casibus  mortem  infert. 

Tetanus  est  genus  morborum  quod  ad  classem 
Neurosium”  atque  ordinem  ‘‘  Spasmorum”  a 
Culleno  relatum ;  et  modo  sequenti  definitum  re- 
perimus,  viz.  Plurium  musculorum  rigiditas 
spastica.” 

Quinque  species  hujusce  morbi  occurrisse  no¬ 
tantur,  nempe, 

\mo,  Trismus,  a  Culleno  definitus  “  praecipue 
maxillee  inferioris  spastica  rigiditas,” 

2do>  Opisthotonos,  quo  corpus  retrorsum  cur¬ 
vatur. 

Stio,  Emprosthotonos,.  quo  antrorsum. 

4to,  Pleurosthotonos,  quo  ad  unum  latus. 

5t0y  Tetanus,  quo  totum  fere  corpus  artusque 
rigescunt,  et  porrecti  permanent. 

Hic  morbus,  licet  in  omni  regione  inventus, 
frequentius  tamen  in  calidis  plagis,  et  ea  tempes¬ 
tate  anni  occurrit,  qua  noctes  frigidas  ac  humidas 
dies  fervidos  excipiunt :  in  hac  etiam  nostra  re¬ 
gione  saepius  aestate,  et  ineunte  autumno,  ince¬ 
pisse  observatur. 

Quoad  causas-  excitantes  in  idiopathicum  et 
symptomaticum,  quod  ad  gravitatem  vero  atti¬ 
net  et  tempus  durationis,  in  acutum  et  chroni¬ 
cum  hic  morbus  plerumque  distinguitur. 

Idiopathicus,  e  frigore  et  humiditate  corpori 
calefacto  et  praesertim  labore  defesso  subito  ad¬ 
missis,  oritur;  interdum  veruntamen  apparuit 
ubi  nulla  hujusmodi  causa  adesset.  Ut  plurimum 
citius,  applicata  causa,  quam  altera  species  inces¬ 
sit,  propensior  est  ad  formam  chronicam  assu¬ 
mendam,  et  saepius  curari  potest.  In  hisce  vero 
regionibus  haudquaquam  saepe  occurrit. 

Symptomaticus  a  vulneribus  generum  omnium, 
et  in  quacunque  corporis  parte,  oriri  potest ;  sed 

maxime  ex  laceratis  vulneribus  partes  tendineas 
et  ligamentosas  (quales  sunt,  ex.  gr.  digiti  ma¬ 
nuum  ac  pedum)  afficientibus,  ab  his  quoque 
quse  articulos  penetrant,  sive  telis  tormento  e- 
missis,  vel  aliter  utcunque  infixis,  aut  ex  ulceri¬ 
bus  incitetur,  seu  externas  propter  injurias,  qua¬ 
lia  sunt  ulcera  exustiones  sequentia ;  vel  etiam 
sponte  sua,  scilicet  e  carcinomate,  formatis.  Per¬ 
hibentur  insuper  lues  venerea,  ut  et  vermes  in 
canali  alimentario,  interdum  morbi  hujusce  causae 
extitisse. 

Haud  raro  corripit  hos  cuj  usque  aetatis  et  tem¬ 
peramenti  corporis ;  sed,  imprimis,  eos  aetatis 
mediae  et  robusti  habitus  accidit.  In  sexu  virili 
etiam  frequentius  quam  muliebri  incidit. 

Prima  symptomata  interdum  observata  sunt 
brevi  spatio  horarum  duodecim  post  injuriam  il¬ 
latam  incisisse,  et  regionibus  in  torridis  morbus 
saepe  ad  plenum  formatus  est  ante  diem  tertium. 
Attamen  frequentius  apparet  diem  octavum  vel 
nonum  circiter,  postquam  inflammatio  subsede- 
rit,  et  vulnus  in  statum  suppurationis  profectum 
fuerit.  Sed  saepe  accessit  serius  ;  et  nonnunquam 
etiam  post  sanationem  perfectam  vulneris,  et  ci¬ 
catricem  formatam. 

Aliquando  hic  morbus  repente  accedit,  et 

symptomata  graviora  fere  ab  initio  adsunt.  Sed 
plerumque  tardiori  gradu  procedit,  sudor  copio¬ 
sus  et  derepente  emissus  accessum  ejus  frequen¬ 
ter  antecedit ;  nullis  aliis  adhuc  fibris  symptoma¬ 
tibus  manifestis  existentibus ;  sed  hoc  non  semper 
ita  evenit,  ut  plurimum  rigiditas  levis  nuchae 

primum  est  signum  morbi,  vel  incedit  sensu  de- 

* 

bilitatis  et  lassitudinis  preegresso  in  musculis  max- 
illse  inferioris,  motu  eorum,  usque  dum  musculi 
nuchae  afficiantur,  minime  obstructo  aut  impe¬ 
dito;  quum  primum  autem  rigiditas  nuchae  in¬ 
gravescere  incipiat,  caput  aliquanto  retractum 
evadit,  motusque  ejus  cum  difficultate  et  dolore 
perficiuntur,  et  motus  maxillai  inferioris  adeo  re¬ 
stringuntur,  ut  dentes  fere,  quamvis  non  semper 
omnino,  claudantur.  Sensus  molestiae  etiam  in 
gutture  (ab  aegro  ad  partem  cartilagini  cricoideae 
adversam  relatus)  cum  dolore  et  difficultate  de- 
glutiendi  adest.  Dum  haec  symptomata  ingra¬ 
vescunt,  constrictionis  in  thorace  sensus  percipi¬ 
tur  ;  et  breve  post  tempus  dolor,  saepe  vehemens, 
sub  sterno,  cartilaginem  juxta  xiphoidem,  oritur 
inde  ad  dorsum  quasi  per  diaphragma  extendens. 

Illico,  hoc  dolore  recurrente,  vi  contrahuntur 
musculi  omnes  adhuc  morbo  implicati,  praeser¬ 
tim  ii  nuchae  et  qui  maxillam  inferiorem  elevant. 

Hoc  stadium  morbi  nomine  Trismi  proprie  de¬ 
signatur. 

Symptomatibus  supra  dictis  ita  progredienti¬ 
bus,  musculi  abdominales  graviter  spasmo  corri¬ 
piuntur,  adeo  ut  venter  tactui  sensationem  duri- 
tise  remittat,  nec  -  amplius  figura  ejus  convexa 
retineatur,  quinetiam  faciei  musculi  affecti  eva¬ 
dunt,  frons  corrugatur,  palpebrae  contrahuntur, 
nasus  acuitur,  et  anguli  oris  retrahuntur  ad  den¬ 
tes  detegendos;  mucus  in  faucibus  accumulat, 
et  aperturam  glottidis  obstruens,  perpetue  angit ; 
alvus  constipatur,  et  urina  difficiliter,  et  stillici¬ 
dio,  redditur. 

Cum  symptomatibus  memoratis  insuper  rigidi¬ 
tas  spastica  musculorum  per  spinam  dorsi  exten¬ 
dentium,  et  hi  paroxysmis  convulsivis,  corpus 
retrorsum  et  forma  arcus  flectentibus  agitantur, 
morbus  Opisthotonos  tunc  nuncupatur.  Per  id 
tempus  adaugentur  symptomata  priora  omnia, 
convulsiones  smpe  et  violenter  recurrunt,  et  de- 
glutiendi  facultas  ut  plurimum  omnino  disperdi¬ 
tur.  Musculi  flexores  capitis,  et  illi  supra  par- ^ 
tem  colli  anticam,  spasmo  valide,  sed  non  adeo 
ut  qui  extensoribus  mque  resistant,  afficiuntur, 
necnon  musculi  extremitatum  inferiorum,  prae- 

cipue  extensores,  membra  porrecta  et  inflexibilia 
retinentes. 

Speciei  ultimo  dictas  contraria  affectio 
prosthotonos  vocatur,  adesse  hoc  dicitur  quoties 
musculi  flexores  in  omni  fere  corporis  parte,  in¬ 
sultu  tetanico  laborant.  Pr^ter  symptomata 
trismi  consueta,  caput,  loco  retractionis,  in  pec¬ 
tus  firme  proclinatur.  Spina  dorsi  antrorsum  cur¬ 
vatur,  lacertus  in  brachium  conduplicatur,  crura 
subter  femora,  et  illa  super  abdomen  denuo  re¬ 
flectuntur.  Dyspnoea  etiam  e  capitis  et  trunci 
positione  superinducitur. 

Tetanus  universalis  omnia  ferq  motus  volun¬ 
tarii  organa  implicat  secum,  et  quasi  junctio 
trium  formarum  morbi  variarum  praecedentium 
spectari  possit,  musculi  enim  capitis  et  trunci 
tam  flexores  quam  extensores  in  hoc  casu  affi¬ 
ciuntur  omnes,  et  alii  aliis  invicem  resistentes 
corpus  porrectum  et  immobile  servant,  brachia, 
singulos  eorum  musculos,  nisi  illos  forsitan  exci¬ 
piamus  digitos  moventes,  spasmo  corripiente, 
rigide  extenduntur.  Ckjuli  distorquentur,  vel 
fixi  et  immobiles  manent ;  sub  finem  vero  morbi 
spasmo  lingua  invaditur,  et  violenter  inter  pa¬ 
roxysmum  ex  ore  extruditur. 

Cum  morbus  hunc  statum  attigerit,  perrarb 
longum  durat  tempus,  paroxysmi  namque  in¬ 
gravescunt  quoad  frequentiam  atque  violentiam  ; 
vires  brevi  deficiunt,  pulsus  irregularis  evadit ; 
et  denique  convulsio  interdum  generalis,  alias 
vero  respirationis  organa  solummodo  afficere  ap¬ 
parens,  vitam  extinguit. 

In  affectionibus  tetanicis,  omnia  symptomata 
jam  antea  memorata  interdum  dignosci  possunt, 
sed  tamen  eorum  multa  sgepenumero  absunt,  et 
morbus  haud  raro  ad  exitum  lethalern  decurrit : 
vix  aliis  prseter  hos  sub  capite  Trismi  enumera¬ 
tos  in  progressu  ejus  accidentibus ;  musculi  ar¬ 
tuum  ut  et  illi  oculos  et  linguam  moventes  ple¬ 
rumque  non  omnino  afficiuntur  *  deglutiendi  po¬ 
testas  s^pe  ad  finem  vitae  permanet,  et  etiam  do¬ 
lor  infra  sternum  supra  dictus  non  semper  adest. 
Nonnulli  auctores,,  dolorem  secundum  nervorum 
partis  laesae  cursum  tendentem,  necnon  affectus 
convulsivos  artus  vulnerati ;  tanquam  essent 
symptomata  Tetani  descripserunt,  tantum  abest 
veruntamen  re  vera  quod  hi  universe  occurrant, 
ut  immunitas  absoluta  ullius  symptomatis  localis 
indicium  maxime  notandum  morbi  hujusce  ex¬ 
istimetur. 

Nullus  est  musculus  motus  voluntarii  ab  ac- 

cessu  Tetani  securus ;  sed  musculi  ferme  in  statu 
contractionis  vel  motus,  scilicet  extensores  ca¬ 
pitis  et  spinee  dorsi,  levatores  maxillee  inferioris, 
diaphragma,  et  musculi  abdominales,  primario 
et  gravissime  hoc  morbo  affici  videntur. 

Symptomata  Tetani  in  classes  duas,  niuiirum 
spasmodicam  et  convulsivam,  dividantur ;  priori¬ 
bus  imprimis  aggredientibus,  et  nonnunquam 
plerosque  musculos  usitatius  affectos  secum  tra¬ 
hentibus,  antequam  posteriora  appareant. 

Dum  spasmus  tantummodo  afficiat  musculos, 
quamvis  rigidi  et  molesti  esse  percipiantur,  dolo¬ 
rum  tamen  acutorum  adhuc  expertes  sunt.  Sed 
inter  motus  convulsivos,  quibus  paroxysmus 
constituitur,  dolores  vehementiores  adsunt,  et 
pro  numero  musculorum  affectorum  et  gradu 
contractionum  eorundem  augentur.  Dum  'hi 
paroxysmi  leviores  sunt  longo  intervallo,  nempe 
horae  aut  pluris,  inter  sese  distant.  Sed  in  quan¬ 
tum  crescunt  quoad  violentiam,  intervalla  tanto 
contractiora  evadunt,  atque  ut  plurimum,  fre¬ 
quentius,  pro  numero  musculorum  affectorum, 
recurrunt.  Duratio  paroxysmi  a  punctis  tempo¬ 
ris  paucis^  ad  fpluria  minuta  variat ;  et,  sub  fi¬ 
nem  morbi  intervallum  saepe  ipsum  excedit. 
Minima  agitatio  quoque,  et  praesertim  ad  deglu- 

tiendum  conatus  quantumvis  parvus  provocaverit 
ejus  accessum. 

Pyrexia  raro  hunc  morbum  comitatur,  et  febris 
symptomatica,  etiamsi  adfuerit  antea,  ut  pluri¬ 
mum,  ingruente  Tetano,  desinit.  Nec  functiones 
cerebri  vel  organorum  digestionis  hoc  morbo 
turbari  videntur. 

Tetanus  acutus  rapicie  ad  acmen  eventumque 
properat,  et  lethalis  fere  semper  evadit,  plerum-” 
que  die  secundo  vel  tertio,  et  interdum  etiam, 
primo  die  ab  accessu  vixdum  elapso,  terminat. 
Chronicus,  autem,  lentiori  gradu  progreditur, 
aliquando  ultra  dies  octo  producitur,  et  etiam 
post  dies  viginti  cognitus  est  exitium  attulisse. 

In  bac  terra  morbus  plus  minus  Opisthotoni 
formam  ut  plurimum  sibi  induit.  In  Egypto, 
secundum  Larreum,  chirurgum  Gallicum,  fre¬ 
quentius  occurrit  Emprosthotonos.  Idem  censet 
Opisthotonon  hoc  ultimo  dicto  celerius  tollere  vi¬ 
tam,  quod,  vertebris  cervicalibus  violenter  re¬ 
tractis,  medullamque  spinalem  comprimentibus, 
ille  attribuit.  Hoc,  vero,  constructione  partium 
spectata,  parum  similitudinis  habet,  nec  sane  ap¬ 
paret  symptomata  consueta  talis  compressionis 
unquam  inde  consequi. 

Cullenus  celeberrimus  pathologiam  hujusmor- 

bi  tentare  noluit ;  Rush  et  Latta  praedispositio- 
nem  cunctis  in  morbis  tetanicis  e  relaxatione  ge¬ 
nerali  et  debilitate  pendere  censent.  Hsec  doc¬ 
trina  tamen,  facto  ab  omnibus  admisso,  nempe 
quod  maxime  his  morbis  obnoxii  sunt  homines 
robusti  habitus,  et  alioquin  sanitate  vigentes  inte¬ 
gra  minime  consentanea  est ;  insuper  haec  prse- 
dispositio  dicitur  ex  admissione  frigoris  et  humi- 
ditatis  post  calorem  et  fatigationem  semper  in¬ 
duci,  morbus  nihilominus  apparet  ubi  nullae  hu¬ 
jusmodi  causae  agere  existimentur,  ut  in  casu 
grotantium  diu  lecto  affixorum,  vel  eorum  etiam 
qui  in  nosocomiis  amputationem  pertulerint.  Lar- 
reus  aeri  frigido  et  humido  superficiei  vulneris 
subito  admissis,  irritamini  corporum  extraneorum 
et  potissimum  suppressioni  excretionis  purulen¬ 
te,  Tetanum  attribuit.  Secundum  Abernethy, 
Tetanus  in  ventriculo  et  organis  chylopoieticis 
sedem  habet.  Doctor  Reid  Dublini  affirmat 
morbum  ab  effectu  inflammatorio  membranarum 
medullam  spinalem  vestientium  oriri,  et  hanc 
doctrinam  signis  dissectione  cadaveris  cujusdam 
e  Tetano  defuncti  vita  detectis  vindicat.  Haec  sig¬ 
na  attamen  (licet  haud  dubio  in  casu  citato  ob¬ 
servata)  in  aliis  pari  diligentia  atque  cura  inspec? 
tis  visa  sunt  omnino  defuisse.  Quaedam  rationes 

etiam  e  symptomatibus  ipsis  deductae  contra  ta¬ 
lem  sententiam  plane  militant,  hsec  autem  praeci¬ 
pue,  nempe  quod  musculi  insigniter  et  fere  ab 
initio  affecti,  (viz.  temporales,  masseteres,  et  alii 
faciei  musculi),  non  enim  e  medulla  spinali  sed 
cerebro  ex  ipso  nervis  suppeditantur ;  deficit  quo¬ 
que  analogia,  quoniam  inflammatio  membrana¬ 
rum  cerebri  nunquam  spasmos  in  musculis  ab  eo 
nervos  accipientibus  excitat,  neque  in  hoc  morbo, 
dolor  localis  ab  inflammatione  membranosa  fere 
inseparabilis,  et  quoties  membranae  cerebri  inflam¬ 
mantur  tam  acute  perceptus,  adest. 

Tetanus,  quamvis  ut  plurimum  lethalis,  verun- 
tamen  a  scriptoribus  haud  raro  et  remediis  longe 
inter  sese  diversis,  curatus  fuisse  perhibetur.  In¬ 
ter  casus  relatos  attamen  sunt  quorum  sympto¬ 
mata  descripta  parum  similitudinis  habuisse  cum 
his  in  Tetano  observatis  apparent,  et  de  aliis,  mi¬ 
nus  accurate  descriptis,  idem  juste  suspicatur, 

■r 

quaedam  nihilominus  satis  certse  fidei  extitisse 
existimentur,  et  nova  tentamina  remediorum  qu^ 
ab  auctoribus  commendantur  ad  plenum  vindi¬ 
cant. 

Perraro,  ut  opinor,  si  unquam,  yi  medicatrici 
naturm  aut  sponte  sua  hic  morbus  sanatur,  et 
etiam  arte  si  sit  forte  levatus,  aliquandiu  deinde 

ad  recurrendum  pronus  esse  observatur,  immo 
etiam  sanatio,  quamvis  ita  obtineatur,  semper 
tarde  et  gradatim  procedit,  rigiditate  musculorum 
diu  post  motus  eonvulsivos  sedatos  permanente. 

Remedia  ab  auctoribus  proposita,  et  qu^e  fre¬ 
quentius  profuisse  inveniuntur,  forsitan  ad  capita 
sequentia  redigi  possint. 

Primo,  amputatio  partis  leesse  vel  divisio  ner¬ 
vorum  huie  parti  sese  suppeditantium,  vel  de¬ 
structio  eorum  a  causticis  effecta. 

Secundo,  antispasmodica,  ut  opium,  moschus, 
campbora,  castoreum,  balneum  calidum,  fotus, 
et  linimenta. 

Tertio,  stimulantia  et  tonica,  ut  balneum  fri¬ 
gidum,  spiritus  ardentes,  aromata,  vinum,  cin- 
chona,  hydrargyrus,  electricitas,  stimuli  topici. 

Quarto,  evacuantia,  scilicet  eductio  sanguinis, 
medicamenta  purgantia,  vesicatoria. 

Sanatio,  ut  plurimum,  his  remediis  varie  inter 
se  conjunctis  tentata  est,  alterutro  autem  unice 
eorum  vix  unquam  commissa. 

In  Tetano  symptomatico,  a  Culleno  putabatur 
oportere  imprimis  dirimere  ullam  communicatio¬ 
nem,  partem  inter  laesam  et  sensorium  commune, 
hoc  vel  truncos  nervorum  huic  suppeditantes  di¬ 
videndo,  vel  per  aliquod  spatium  partem  aut  ex- 

tremitatem  affectam  delendo,  fieri  statuebat.  Am¬ 
putatio,  quoties  id  convenienter  effici  queat,  ut- 
pote  perfectior,  his  methodis  plerumque  praefer¬ 
tur  :  auctoritate  Larrei,  hoc  remedium  est  in  Te¬ 
tano  symptomatico  prEestantissimum :  assertio¬ 
nem  hanc  tamen  testimonio  unius  casus  solum¬ 
modo  sustentat.  Alia  exempla  ejusmodi  a  scrip¬ 
toribus  relata  sunt ;  sed  in  his  opium  usque  eo 
exhibitum  fuerat,  ut  dubitandum  sit  cuinam  ho¬ 
rum  remediorum  sanatio  attribui  debuerit;  in  hac 
regione  procul  dubio  successu  carebat,  licet  inci¬ 
piente  morbo,  et  conditionibus  csetera  faustis  in¬ 
stituta.  Minutio  symptomatum  momentanea 
consequi  hanc  operationem  observata  est,  effectus 
forsitan  qui  sit  exacerbationis  ex  dolore  praece¬ 
dentis,  namque  discimus  a  Larreo,  effectum  huic 
similem  applicationem  cauterii  etiam  consecutum 
fuisse. 

Opium  hoc  morbo,  eventu  interdum  felici,  ad¬ 
hibitum  est,  et  partem  omnis  fere  methodi  me¬ 
dendi  constituet,  atque  hi  etiam  qui  ad  hoc  re¬ 
medium  utpote  praecipuum  recurrere  nolunt,  ne¬ 
cessitatem  tamen  eo  levamine  (licet  per  breve 
tempus  durante)  utendi  agnoscunt.  Exhibeatur 
vel  dose  magna  non  repetita,  vel  modicis  dosibus 
gradatim  adauctis.  Modus  exhibendi  proxime 

dictus  praefertur  utpote  minus  periculi  inducens, - 
et  varietatibus  morbi  simul  atque  temperamento 
corporis  magis  consentaneus,  dosis  parva  atta¬ 
men,  eam  in  casibus  usitatioribus  exhiberi  soli¬ 
tam,  ut  plurimum  facile  excedat,  et  brevibus 
intervallis  secure  repetatur.  Facilius  in  forma  li¬ 
quida  deglutiri  queat.  Camphoram  et  nitras 
potassas  commisceri  cum  opio,  et  in  emulsione 
amygdalina  solvit  praecipit  Larreus,  mistura ;  se¬ 
cundum  illum,  haud  aeque  difficiliter  ac  alia  sunt 
fluida  deglutienda.  Quoniam  difficultas  deglu- 
tiendi  hunc  morbum  comitans,  usum  opii  ple¬ 
rumque  prohibet ;  hoc,  sicut  etiam  omnia  alia  re-» 
media  interna,  ineunte  morbo  et  tam  libere  quam 
systema  ferre  possit,  adhiberetur.  Si  autem  de¬ 
glutitio  omnino  interrupta  sit,  in  forma  enematis 
administrari  debet,  quoniam  paroxysmi,  hoc  re¬ 
medio  quamvis  suspensi  pro  tempore,  ad  recurren¬ 
dum  sint  tamen  proni,  praestare  in  usu  medica¬ 
minum  oporteret  nos,  usque  remissiones  per¬ 
longae  evenerit,  tunc  dosis  gradatim  minuatur,  in 
hoc  morbo  systema  resistere  operationi  opii.  In¬ 
signiter  apparet,  et  eflectus  narcotici  assueti  raro 
inducuntur  :  his  autem  observatis  et  paroxysmis 
itidem  diminutis,  prudentiae  erit  ejus  suspendere 
usum,  nam  cognitus  est  post  Tetanum  subactum 

seger  sub  omnia  symptomata  a  veneno  opii  orien- 
tia  morti  succubuisse.  Latta  usum  opii  impro¬ 
bat,  quia  postremo  effectum  sedantem  habeat,  et 
debilitatem  inducat,  quae  medendi  modo  a  se 
proposito'  sint  adversa.  Existimat  quoque  lethurn 
nonnunquam  afferre  inflammationem  et  immo 
etiam  gangrenam,  ventriculi  excitando ;  opinio 
attamen  nequaquam  experientia  Orfiloe  peritissi- 
mi  confirmata.  Utile  hoc  medicamen  esse  videtur 
praecipue  minuendo  frequentiam  pariter  atque 
violentiam  paroxysmorum  convulsi vorum ;  in  ri¬ 
giditate  autem  spastica  musculorum,  parum  aut 
nihil  virtutis  habere  videtur. 

Ab  effectu  ejus  fausto  in  morbis  mere  convul- 
sivis,  Moschus  in  Tetano  commendatus  fuit.  In 
magnis  dosibus,  calorem  corporis  ac  plenitudi-. 
nem  pulsus  augere  observabatur,  sed  ad  curan¬ 
dum  morbum  vix  quidem  aliquid  contribuere 
dignoscitur. 

Camphora,  castoreum,  et  alia  antispasmodica, 
aliquoties  adhibita  fuerunt.  Sed  virtutibus  ho¬ 
rum  remediorum  vix  ulla  testimonia  adsunt,  opio 
simul  conjuncto,  prasstat  haec  et  talia  adminis¬ 
trare. 

Balnei  calidi  usus,  erat  remedium  in  hunc 
morbum  olim  frequenter  adhibitum,  sed  analo- 

gi^  potius  quam  experientii;  commendatum. 
Objicitur  a  Culleno  quod  exercitatio  corporis  hic 
necessaria,  et  forsitan  balnei  timor  ipse  ad  pa¬ 
roxysmos  excitandos  tenderent,  et  etiam  mortem 
nonn unquam  accelerari :  hee  autem  rationes  (ea 
praesertim  ad  timorem  respicientes)  ad  balneum 
quoque  frigidum,  ab  eo  auctore  approbatum, 
similiter  pertinent.  Fotus  locales  ab  incommodis 
supradictis  utpote  immunes  commendati  sunt ; 
initio  morbi  expertum  balneum  calidum,  relaxa¬ 
tionem  quanquam  levem  musculorum  contracto¬ 
rum  plerumque  efficit,  in  statu  morbi  conva¬ 
lescente  etiam  adjuvare  dicitur.  Sed  huic  in 
quo  paroxysmi  convulsivi  adsunt,  vix  convenit. 

Linimenta  oleosa  cum  opio  aliquando  levamen 
breve  praebent,  et  actus  ipse  fricandi  partes  con¬ 
tractas  aegro  gratus  est,  non  magni  momenti  at¬ 
tamen  in  morbo  sanando  existimentur. 

Balneum  frigidum  saepe  Tetano  amovendo  par 
fuerat,  et  nonnunquam  ubi  parum  auxilii  ab  aliis 
remediis  desumeretur,  immergendo  aegrum  in 
aquam  frigidam,  et  praesertim  marinam,  vel  ex 
improviso  per  totum  corpus  ab  alto  affundendo 
exhibeatur ;  haec  usque  dum  cedant  symptoma¬ 
ta,  vel  quartis  horis  aut  saepius  repetatur ;  opii 
dosis  post  balneum  usitate  administraretur.  His 

remediis  Tetanus  et  idiopathicus  et  symptomath 
cus  sub  formis  quoque  pessimis  est  ubi  curati 
fuerunt,  veruntamen  annotandum  est  nobis  quod 
de  ea  re  documenta  fortiora  ac  magis  verisimilia 
a  praxi  regionum  ardentium  adducta  sunt,  in 
quibus  haud  parum  differre  apparet  morbus  ab 
eo  in  his  regionibus  observato ;  in  hac  terra  reme¬ 
dium  jam  dictum  nequaquam  felici  semper  even¬ 
tu  adhibetur,  quamvis  nulli  tamen  alio  in  pro¬ 
priis  virtutibus  fortasse  cedat.  Illi  qui  Tetanum 
ex  relaxatione  pendere  censent,  curam,  ope  sti¬ 
mulantium  et  tonicorum,  nempe  spirituum  ar¬ 
dentium,  aromatum,  vini,  cinchonse  tam  libere 
quam  systema  perferre  possit,  exhibitorum  ten- 
tari  prcBcipiunt,  his  medicamentis  Tetani  utraque 
species  interdum  sanata  fuisse  *dicitur. 

Hydrargyrus  hunc  morbum  nonnunquam  cu¬ 
ravit,  sed  contra  licet  conditionibus  optimis  ad¬ 
ministratus  haud  raro  successu  carebat.  Magna 
copia  ad  salivationem  quam  citissime  movendum 
dari  jubetur :  hoc  autem  commodius  frictione  ex¬ 
terna  supra  collum  vel  abdomen  fieri  possit,  et 
salivatio  usque  dum  decrescant  symptomata  pro¬ 
movenda  est.  A  Latta  utile  esse  tantummodo  pu¬ 
tatur,  in  quantum  diathesin  phlogisticam  exci- 

tet,  itaque  ne  fibris  solvatur  et  debilitas  induca¬ 
tur,  non  ad  salivam  ciendam  dari  admonet. 
Opium  plerumque  eodem  tempore  exhibeatur. 
lectricitas  hunc  morbum  curare  nequivit.  Ictus 
galvanici  etiam  sine  beneficio  collati  fierunt ; 
causa  est  attamen  cur  credemus  quod  raro  vires 
satis  magnee  adhuc  adhibitae  fuissent. 

Cum  suppuratio  defuisse,  vel  subito  suppressa 
fuisse  visa  sit,  dilatatio  vulneris  cum  stimulis  to- 
picalibus  (scilicet  olio  terebinthinae  tepefacto,  vel 
solutione  elemi  in  oleo  terebinthinae),  applicatis 
profuerint.  Exempla  duo  a  Larreo  citantur,  in 
quibus  Tetanus  ex  amputatione  inductus,  applica¬ 
tione  vesicatorii  juxta  superficiem  vulneris,  pror¬ 
sus  amovebatur. 

Eductio  sanguinis,  non  nisi  in  plethoricis  cor¬ 
poribus  et  praesenti  febre,  vix  unquam  utilis 
fuisse  experiebatur. 

Alvi  astrictio  hunc  morbum  comitatur,  et  li¬ 
cet  scriptoribus,  (iis  praesertim  qui  stimulantia 
praescribunt),  haud  fere  notata  a  Culleno  tamen 
symptomata  alia  graviora  reddere  censebatur, 
purgantia  valida  ad  eam  levandam  postulat,  et  si 
deglutitio  prorsus  impedita  sit,  enemata,  ea  max¬ 
ime  cum  oleo  terebinthinge  composita,  adminis¬ 
trare  debent. 

Vesicatoria  gutturi  admota  a  Larreo  trismi 
symptomata  suspendisse  dicuntur;  quicunque 
opinionem  recipiunt  sequentem,  nempe  quod 
morbus  in  canali  spinali  situs  est,  vesicatorium 
per  totam  spinam  dorsalem  nos  applicare  admo¬ 
nent. 


FINIS. 


Excudebant  Jacobvs  Pillans  ^  Fiuva. 

